section_heading: Karijera
paragraph_text: Belenko je sa sobom ponio pilotski priručnik za Mig-25 Foxbat kako bi pomogao američkim pilotima u procjeni i ispitivanju zrakoplova. Japan je najprije dopustio da se na njegovom teritoriju obave letna testiranja te pregled njegovih motora i radara. Međutim, zemlja je kasnije zahtijevala da se ubrzaju sama testiranja. Zrakoplov je brzo rastavljen te je 25. rujna prebačen transportnim zrakoplovom C-5A u unutrašnjost zemlje gdje je i testiran. Budući da je sovjetski pilot doletio u potpuno novog avionu, Zapad je dobio uvid u dotad najmoderniju sovjetsku aero tehnologiju. Sam MiG-25 je nakon 67 dana vraćen SSSR-u brodom u dijelovima.